לקראת שבת בראשית / ד"ר שלומית קנדי-הראל

**בראשית** מילים: [חיים חפר](http://shironet.mako.co.il/artist?prfid=396&lang=1). לחן: [סשה ארגוב](http://shironet.mako.co.il/artist?prfid=762&lang=1). ביצוע: להקת בצל ירוק

|  |  |  |
| --- | --- | --- |
| בראשית ברא אלוהים את השמיים ואת הארץ  והארץ הייתה תוהו ובוהו וחושך על פני תהום   וביום הראשון הבדיל אלוהים בין חושך לאור  ויהי אור  והבוקר בהיר זרח בעולם ואחריו בא הלילה  שחור  ויהי ערב ויהי בוקר יום אחד   וביום השני הוא יצר את הרקיע  הרקיע הנפלא והכחול  הרקיע שפרץ מתוך המים והבקיע  ונפרש מעל גבוה ועגול   וביום השלישי הוא יצר את היבשת  את העמק את ההר ואת הים  ונטע הרבה עצים וגם שתל פרחים ודשא  שהפליאו את העין ביופיים  ויהי ערב ויהי בוקר יום שלישי   וביום הרביעי את השמש ברא וירח עלה בלילות  רבבות כוכבים כל כוכב הוא מזל סובבו  ועברו במסילות  ויהי ערב ויהי בוקר רביעי   וביום חמישי הוא יצר חיים במים  את הצדפים את הדגים התנינים  ובאותו היום פרחו בני הכנף אל השמים  הנשרים הסנוניות והיונים   וביום השישי הוא יצר חיות בחלד  את הפילים האיילות את הצבועים  ובאותו היום ממש הוא ברא אדם בצלם  הוא ברא אדם בצלם אלוהים  ויהי ערב ויהי בוקר יום שישי |  | והאדם אילף כל בהמה  והאדם חרש באדמה  והאדם המציא את הגלגל  והאדם השיט ספינות על גל  והאדם ריסן את הקיטור  והאדם טס מעלה כציפור  והאדם כבש כוכבי מרום  והאדם ברא את האטום   והארץ היתה תוהו ובוהו וחושך על פני תהום   וביום הראשון הבדיל אלוהים בין חושך לאור  ויהי אור  והבוקר בהיר זרח בעולם ואחריו בא הלילה  שחור  ויהי ערב ויהי בוקר יום אחד   וביום השני הוא יצר את הרקיע  הרקיע שפרץ מתוך המים והבקיע  וביום השלישי הוא יצר את היבשת  ונטע הרבה עצים וגם שתל פרחים ודשא  ויהי ערב ויהי בוקר יום שני, יום שלישי  ויברא את המאורות ברביעי   וביום חמישי הוא יצר חיים במים  ובאותו היום פרחו בני הכנף אל השמים  וביום השישי הוא ראה כי מעשהו תם  וישבות מכל מלאכתו ולא ברא את האדם  וירא אלוהים כי טוב |

**אור.. חושך.. מים.. שמים.. יבשה.. עשב דשא.. מאורות.. חיות.. עופות.. דגה.. אדם.. מנוחה -**

• איזו בריאה היא החשובה ביותר לעולמכם?

• באיזה יום מימי הבריאה הייתם רוצים לחזות?

**2) בראשית ברא אלוהים –**

**ר' יונה בשם ר' לוי: למה נברא העולם בבי"ת? ... (בראשית רבה א, י)**

3) הרמב"ם (משנה תורה, היד החזקה): ספר המדע, הלכות יסודי התורה, פרק ב, הלכה ב.

... בשעה שיתבונן האדם במעשיו וברואיו הנפלאים והגדולים, ויראה מהם חכמתו, שאין לה ערך ולא קץ, מיד הוא אוהב ומשבח ומפאר ומתאווה תאווה גדולה לידע השם הגדול"...

על ידי ה**ב**ריאה מתגלה ה**א**לוהים.

4) בראשית פרק ב פסוק ג

וַיְבָ֤רֶךְ אֱלֹהִים֙ אֶת־י֣וֹם הַשְּׁבִיעִ֔י וַיְקַדֵּ֖שׁ אֹת֑וֹ כִּ֣י ב֤וֹ שָׁבַת֙ מִכׇּל־מְלַאכְתּ֔וֹ אֲשֶׁר־בָּרָ֥א אֱלֹהִ֖ים **לַעֲשֽׂוֹת**׃

5) תלמוד בבלי מסכת שבת דף קיט עמוד ב

כל המתפלל בערב שבת ואומר 'ויכולו'... מעלה עליו הכתוב כאילו נעשה שותף להקדוש ברוך הוא במעשה הבריאה.

6) הרבי מקוצק: בראשית ברא אלהים את השמים ואת הארץ – וכל השאר מוטל על האדם.

7) סדר אליהו זוטא פרשה ב (מדרש ארץ ישראל, המאה ה-10):

פעם אחת הייתי מהלך בדרך ומצאני אדם אחד. ובא אלי בדרך מינות. ויש בו מקרא ואין בו משנה. אמר לי: מקרא ניתן לנו מהר סיני. משנה לא ניתן לנו מהר סיני. ואמרתי לו: בני, והלא מקרא ומשנה מפי הגבורה נאמרו. ומה בין מקרא למשנה? משלו משל. למה הדבר דומה. למלך בשר ודם שהיה לו שני עבדים. והיה אוהבן אהבה גמורה. ונתן לזה קב חיטין ולזה קב חיטין. לזה אגודה של פשתן ולזה אגודה של פשתן. הפקח שבהן מה עשה. נטל את הפשתן וארגו מפה. ונטל את החיטין ועשאן סולת. ביררה טחנה. ולשה ואפה. וסידרה על גבי השולחן. ופרס עליה מפה. והניחה עד שלא בא המלך. והטפש שבהן לא עשה ולא כלום. לימים בא המלך בתוך ביתו ואמר להן. בניי. הביאו לי מה שנתתי לכם. אחד הוציא את [פת] הסולת על גבי השולחן ומפה פרוסה עליו. ואחד הוציא את החיטין בקופה. ואגודה של פשתן עליהן. אוי לה לאותה בושה. אוי לה לאותה כלימה. הוי אומר איזה מהן חביב. זה שהוציא את השולחן ואת [פת] הסולת עליו.

8) בראשית א, כז-כו:

(כו) וַיֹּ֣אמֶר אֱלֹהִ֔ים נַֽעֲשֶׂ֥ה אָדָ֛ם **בְּצַלְמֵ֖נוּ כִּדְמוּתֵ֑נוּ** וְיִרְדּוּ֩ בִדְגַ֨ת הַיָּ֜ם וּבְע֣וֹף הַשָּׁמַ֗יִם וּבַבְּהֵמָה֙ וּבְכׇל־הָאָ֔רֶץ וּבְכׇל־הָרֶ֖מֶשׂ הָֽרֹמֵ֥שׂ עַל־הָאָֽרֶץ׃ (כז) וַיִּבְרָ֨א אֱלֹהִ֤ים ׀ אֶת־הָֽאָדָם֙ **בְּצַלְמ֔וֹ בְּצֶ֥לֶם אֱלֹהִ֖ים** בָּרָ֣א אֹת֑וֹ זָכָ֥ר וּנְקֵבָ֖ה בָּרָ֥א אֹתָֽם׃

9) דברים יא, כב: לְאַהֲבָה אֶת-ה' אֱלֹהֵיכֶם, לָלֶכֶת בְּכָל-דְּרָכָיו--וּלְדָבְקָה-בוֹ.

10) ספר החינוך תריא. **מצוה ללכת ולהדמות בדרכי השם יתברך** - על פי ספרי עקב יא כב:

נאמר (בדברים כח, ט) והלכת בדרכיו, ונכפלה המצוה עוד במקום אחר, שנאמר ללכת בכל דרכיו) דברים י, יב; יא, כב) ואמרו זכרונם לברכה בפרוש זאת המצוה, מה הקדוש ברוך הוא נקרא רחום, אף אתה היה רחום, מה הקדוש ברוך הוא נקרא חנון, אף אתה היה חנון, מה הקדוש ברוך הוא נקרא צדיק, אף אתה היה צדיק, מה הקדוש ברוך הוא נקרא קדוש, אף אתה היה קדוש.